**Hovedbestyrelsesmøde den 12. september 2017
Referat**

**Afbud**: Louise
**Gæster** ☺ : Mogens Ravn og Steffan Nielsen

**1. Nyt fra formanden** - Støtte til brandværn og børnehaverne ?

August måned er gået med flere drøftelser for anlægget. Forsikringer er ved at blive gennemgået. Der er afholdt ”farvel til finn – goddag til Steffan”

**2. Nyt fra næstformanden** - **OK/Brugsen**- Løb havde tjansen sidst, det gik rigtigt godt, stor ros fra OK. Næste gang i forbindelse med ”Åben Brugs” d. 23. november 2017 – 2 personer fra Håndbold.
 - **Klubdragter**: Der er blevet arbejdet hårdt på projektet, tilbud fra 2 udbydere, små forskelligheder i de 2 tilbud. Gode sponsorer er på banen, så egenbetaling blev drøftet, vi blev enige om 50,- kr. dragt – reelt er det så kun prisen for trykket af eget navn – det skulle gerne give stor interesse for køb/bestilling af dragten. Bestillingslister styres af hver afdeling/trænere, brev følger snarest, idet vi gerne skal bestille ca. 01.10.2017

**3. Nyt fra Mogens og Steffan** - **Oprettelse af træningstider i Consentus (gerne før)** – Haltimefordeling, gerne før sæsonstart Juni senest August.

Hvis der ikke trænes i f.eks. uge 42 eller uge 7, da gerne besked til Steffan 14 dage inden, for planlægning af deres rutiner, rengøring og andre kan evt. booke hallen.
 - **Fremtidig brug af køkken** – Nye priser på køleskab. Kun 2 døre vil i fremtiden være låst, bagindgangen til køkkenet og døren til Stefffan’s kontor.
 - **Booke til møder** – HUSK at booke. Steffan og Mogens deltager gerne til hver 3. HB-møde. Lige pt. afholdes møder i Loungen, men på sigt skal ”lotto’s” lokale også bruges.

 - **Frem for alt, smil og vær glad ☺** - Fitness er der styr på, klar ca. 01.10.2017 med start i oktober.

Projekt ”gårdhave” er under planlægning.

Der blev talt om ”varmen” i Hal 2 – mange klager over kulde, men pt. kan varmen ikke komme højere op.

Mogens fortæller om udendørs pladsen, de 2 huse er nu væk. Der mangler en spildevandsplan, og der ventes på byplan fra kommunen.

Der søges tilskud til pladsen, der er planer om evt. at lave noget midlertidigt, som evt. kan flyttes.

Der laves en driftsaftale mellem anlægget og kommunen om pasning af pladsen, kommunen købte de 2 huse og fik dem revet ned.

Der kommer en i job-prøvning til hjælp i hallen/anlægget.

**4. Nyt fra kassereren**

Pt. overskud på 105.966 kr.

**5. Nyt fra afdelingerne:**

* **Fodbold:** Har svære tider, de står til at opstarte indendørs fodbold, svært at skønne hvor mange spillere og brug af haltider. Dame-fodbold-fitness slutter. Der afholdes stævne d. 24.-26. november 2017 med Old-Boy’s kamp fredag (nyt). Præmiespil er solgt godt sammen med håndbold, desværre har vindere af præmiespil sent fået besked, det er blevet forsinket med 4 mdr. Der arbejdes fortsat med kunst-græs-bane i samarbejde med skolen. Formanden ønsker at trække sig, p.g.a. nyt arbejde.
* **Håndbold:** Håndboldkaravanen gik rigtigt godt, nye børn er startet til håndbold efterfølgende. Den nye sæson er gået i gang, der er startet et nyt U18 hold. Der arbejdes på nye træner og spiller-tiltag. Den nye bestyrelse er ved at finde sit gode samarbejde og der arbejdes på at Jesper afløses. DHL-stafetten gik rigtig godt. Der kommer et julestævne i december.
* **Gymnastik:** Er lige startet op i sidste uge, der er rigtig mange børn 25-40 børn på hvert hold. Trænere er på plads, dog ønsker Bruno at stoppe. Der har været lidt rod med hal-tiden for ”Baby/voksen” – der tales med Steffan. Vedr. budget for indkøb af redskaber, der er kun budgetteret med 11.000 kr. – de regner dog med at bruge ca. 15.000 kr. det er bare Ok for HB.
* **Badminton:** Har fået flere ungdomsspillere ved sæsonstart end sidste år. Ved tilmeldingen i hallen mødte mange motionsspillere op for at bekræfte deres tider. Der var som sædvanligt nogle spillere, som meldte fra, og nye som kom til. Der er ikke tilmeldt hold til turnering i år.

* **Volley:** Stigende antal spillere, flere unge, vi må se om der bliver plads til bordtennis. (vi ser tiden an)
* **Løb:** Intet nyt
* **Tennis/Bordtennis:** Tennis slutter lørdag d. 16.09.2017. Der er kommet nye borde og klubhuset er blevet malet, de arbejder på nye tiltag til næste sæson.
* **Støtteforeningen:** Intet nyt – Lotto er startet.

**6. Eventuelt**

Mogens foreslår at vi holder julefrokost sammen, anlægget og idrætsforeningen.

Samarbejdet med Brugsen blev drøftet.

Vedr. billeder på det offentlige rum f.eks. Facebook, hvad er reglerne – holdningen? Marianne forespørger hos DGI.

Mobilpay **19947** – skriv altid navn og fødselsdag (dd.mm.åå) og evt. sportsgren

**7. Næste møde**: Tirsdag den 10. oktober 2017, kl.19.00